b'\n_START_ARTICLE_\nSedmera mest cibole\n_START_SECTION_\n\xc5\xa0IRJENJE LEGENDE\n_START_PARAGRAPH_\nKo se je leta 1492 zaklju\xc4\x8dil proces rekonkviste v \xc5\xa0paniji, je Kri\xc5\xa1tof Kolumb dobil dovoljenje \xc5\xa1panskih kraljev, da poi\xc5\xa1\xc4\x8de novo pot do Azije. Toda to, kar je Kolumb odkril ni bila Azija temve\xc4\x8d Nov svet \xe2\x80\x93 Amerika. V naslednjih letih sta Hern\xc3\xa1n Cort\xc3\xa9s in Francisco Pizzaro dokazala, da v Novem svetu obstajajo bogate in napredne civilizacije, kar je vzbudilo ambicije \xc5\xa1tevilnih drugih \xc5\xa1panskih konkvistadorjev. Za njih je bila to de\xc5\xbeela \xc4\x8dudes in zdelo se je, da je tam vse mogo\xc4\x8de. Zato ni prav ni\xc4\x8d presenetljivega, da so ljudje verjeli govoricam o veli\xc4\x8dastnih mestih C\xc3\xadbole, ko so te govorice leta 1530 pri\xc5\xa1le v Novo \xc5\xa0panijo. Ta mit je namre\xc4\x8d kro\xc5\xbeil med \xc5\xa1panskimi pustolovci in raziskovalci, ki so od\xc5\xa1li v Novi svet.\n_START_SECTION_\nODPRAVE\n_START_PARAGRAPH_\nSkupno so bile organizirane tri ekspedicije z namenom, da bi odkrili zaklade teh mest. Vodja prve odprave je bil P\xc3\xa1nfilo de Nav\xc3\xa1ez in \xc4\x8deprav njegov cilj ni bil najti izgubljene zaklade, se je njegova odprava izkazala prav za to. Nav\xc3\xa1ez se je odpravil skupaj z 600 mo\xc5\xbemi in petimi ladjami iz C\xc3\xa1diza aprila 1527 leta. \xc5\xa0panski kralj Carlos V mu je zadal nalogo osvojiti Florido. Leto dni kasneje je Nav\xc3\xa1ez prispel v Tampo in kmalu so prodrli v njih neznano obmo\xc4\x8dje. Po \xc5\xa1tevilnih neuspehih se je vodja odprave, Nav\xc3\xa1ez odlo\xc4\x8dil nadaljevati pot proti Mehiki. Zadeve so se tam se poslab\xc5\xa1ale, saj so barke blizu teksa\xc5\xa1ke obale pri Glavestonu do\xc5\xbeivele brodolom. Z izjemo \xc3\x81lvara N\xc3\xba\xc3\xb1eza Cabeza de Vace, namestnika Narv\xc3\xa1eza, Alonsa del Castilla Maldonada, Andr\xc3\xa9sa Dorantesa de Cerranze in afri\xc5\xa1kega su\xc5\xbenja Estebana, je izginila celotna posadka. Pre\xc5\xbeiveli so osem let potovali po mejnem obmo\xc4\x8dju med Zdru\xc5\xbeenimi dr\xc5\xbeavami Amerike in Mehike. Da bi se izognili napadom, so se umaknili od obale, kjer so bili najbolj ranljivi. Med tem \xc4\x8dasom so od staroselcev izvedli za legendo o sedmeri veli\xc4\x8dastnih mest C\xc3\xadbole. V \xc5\xbeelji po najdbi teh miti\xc4\x8dnih mest, so bili prvi, ki so hodili po obmo\xc4\x8djih dana\xc5\xa1njega Teksasa, Nove Mehike in Arizone._NEWLINE_Aprila 1537, so se, izmu\xc4\x8deni od potovanje vrnili praznih rok nazaj v Novo \xc5\xa0panijo, ker je Cabeza de Vaca zbral in objavil njihova do\xc5\xbeivetja v knjigi z naslovom\xc2\xa0\xc2\xbbNaufragios.\xc2\xab\xc2\xa0 V zgodbi je Cabeza de Vaca \xc5\xa1e posebej poudaril dejstvo, da je njihovo iskanje temeljilo na pri\xc4\x8devanjih staroselcev o teh miti\xc4\x8dnih mestih._NEWLINE_Kmalu je guverner Nove \xc5\xa0panije organiziral drugo ekspedicijo, za vodjo pa je postavil fran\xc4\x8di\xc5\xa1kanskega meniha Marcosa de Nizo. Za vodi\xc4\x8da jim je slu\xc5\xbeil su\xc5\xbeenj Esteban, ki je sodeloval v prvi odpravi. Esteban se je med potovanjem ve\xc4\x8dkrat odcepil od skupine, jo prehitel in obvestil meniha o kakr\xc5\xa1nihkoli govoricah, ki jih je sli\xc5\xa1al naprej po poti. Tako se je enkrat vrnil z informacijami, da je sli\xc5\xa1al ljudi govoriti o velikih in mogo\xc4\x8dnih mestih v kraju Vacapa. Toda kmalu za tem, so ga Indijanci iz plemena H\xc3\xa1wikuha v Novi Mehiki ubili, kar je povzro\xc4\x8dilo prehitri konec odprave. Tako je menih, \xc4\x8deprav ni ne videl ne sli\xc5\xa1al nobenih bolj prepre\xc4\x8dljivih dokazov kot Estebanove zgodbe, ostal prepri\xc4\x8dan, da sedmera mest obstajajo._NEWLINE_Ko je namestnik \xc5\xa1panskega kralja Antonio Mendoza y Pacheco sli\xc5\xa1al govoriti meniha o mestih je organiziral \xc5\xa1e tretjo in tudi zadnjo odpravo, v kateri je sodelovala tudi \xc5\xa1panska vojska. Toda, ko so pri\xc5\xa1li do opevanega mesta Vacape v Arizoni so odkrili, da so mesta izmi\xc5\xa1ljena in da ne obstajajo, saj tam poleg divjine niso na\xc5\xa1li ni\xc4\x8desar.\n_START_SECTION_\nVIRI:\n_START_PARAGRAPH_\nhttp://historiaybiografias.com/siete_ciudades/_NEWLINE_http://www.eldiariomontanes.es/rc/20111105/mas-actualidad/cultura/cibola-siete-ciudades-perdidas-201111042047.html_NEWLINE_http://www.revistadelauniversidad.unam.mx/ojs_rum/files/journals/1/articles/9751/public/9751-15149-1-PB.pdf'